бу́ди ѡ себѣ̀ высокому́дрствуяй, мня̀, я́кѡ ты̀ єди́нъ свои́мъ ра́зумомъ и прему́дростію всѣ́хъ превозше́лъ єсѝ, и вся̂ єди́нъ са́мъ ѡбъ̑я́ти могі́й: но внемлѝ, я́кѡ ве́лій є́сть мі́ръ, и всѝ концы̀ землѝ, въ ни́хже разли́чныхъ во ѻбои́хъ са́нахъ ли́цъ, дх҃о́вныхъ и мірски́хъ, неисче́тное мно́жество прему́дрыхъ и разу́мныхъ, вся́кагѡ преподо́бія и че́сти досто́йныхъ ѡбрѣта́ется, ѝхже бл҃года́ть прест҃а́гѡ дх҃а пречу́днѣ упрему́дри, и разли́чнѣ удобрѝ, ѝмже ты̀ ни въ слѣ́дъ ше́ствовалъ єсѝ, ѝхже ты̀ не вѣ́си, нижѐ ра́зумомъ твои́мъ пости́гнути мо́жеши, коли́кѡ є́сть безчи́сленное мно́жество тма́ми тє́мъ во все́мъ превосходя́щихъ тебѐ